
AHATA A ORGANISA TAYER GRATUITO 

"SPLICACION Dl FUNDAMENTONAN 
Dl WEBSITE Y MEDIONAN SOCIAL" 



AHATA a organisa un tayer gratuito, inter- 
activo y practico pa su miembronan, titula: 
“Splicacion di Fundamentonan di Website y 
Medionan Social”. 

E tayer a consisti di dos sesion di mitar dia cu 
a tuma lugar diahuebs dia 9 di juli y diabierna 
dia 10 di juli 2015 di 8:30 am te 12:30 pm 
cada dia den e sala di Directiva di AHATA. 


A introduci e participantenan den layout 
basico pa diseño di website, optimalisacion 
pa celular, diseño sensibel, concepto basico 
di mercadeo den buscado (search), tactica 
di medionan social y integracion. 

Ademas, durante e tayer e partici- 
pantenan a haya un introduccion 


general di conceptonan di mercadeo digital. 
AHATA kier a gradici sr. Bruce Harms di 
Defiant Concept, instructor, y tur e partici- 
pantenan pa nan entusiasmo y participacion 
activo. 

Glenbert Croes 

LO DUNA GOBIERNO UN 
SIMAN Dl TEMPO PA PARA 
DESMANTELACION Dl REFINERIA 


AYERA mainta, durante e confer- 
encia di prensa di MEP, Glenbert 
Croes a hiba palabra, pero loke 
a hala atencion ta, cu Glenbert 
Croes a cuminsa na bisa, cu loke 
e ta bay declara, cu e ta asumi full 
responsabilidad p’e. 

Glenbert Croes a bisa cu e no ta 
haci tal declaracion na number di 
lider di MEP, tampoco na number 
di fraccion di MEP y menos ainda 
na number di partido MEP. Pero e 
ta haci dicho declaracion durante 
conferencia di MEP. 

“Nos (?) a wordo informacion cu 
Valero ta den pleno desmantela- 
cion di refineria di Aruba. E dos 
boilernan cu a drenta, ta pa pro- 
duci steam pa saca e fuel of com- 
bustiblenan cu tin den e pipanan, 
p’asina nan cuminsa corta, desm- 
antela e refineria. 

Nos ta duna Gobierno di Aruba un 
siman pa para Valero na bon, de lo 
contrario pueblo mes lo bay para 
Valero na malo”, segun declara- 
cion di Glenbert Croes. 

“Nos a anuncia ora accion como 
fase 1, pero ora di fase 2, partido 
MEP no tin responsabilidad den 
dje. Ta ciudadanan den accion, y 
cu kier participa den e revolucion 
aki pa salba e refineria pa Aruba, 
lo drenta den accion pa para 
Valero”, segun Glenbert Croes. 

E Parlamentario di MEP ta sigui 
bisa di ta sinti su mes engaña 
pa Gobierno di Aruba, pasobra 
ningun momento Valero a stop 
e proceso di desmantelacion, 
manera lo a notifica Gobierno. 
Tur e trahadornan cu ta trahan- 
do riba e desmantelacion a laga 
sa cu nan ta siguiendo e proceso 
aki di desmantelacion, manera 


planifica dor di Valero. 

Ningun momento dicho trahador- 
nan ey a ser notifica cu e desman- 
telacion a keda posponi te dia 31 
di december awor. 

Pesey awor Glenbert Croes ta de- 
manda pa wak e carta cu Valero lo 
a manda pa Gobierno, unda nan ta 
bisa cu a para e desmantelacion. 
Lo ta bon pa Gobierno manda co- 
pia di dicho carta pa Parlamento 
tambe. 

MELVIN TROMP 

Mientrastanto ayera merdia, du- 
rante un debate den Enfoke 90, 
Melvin Tromp a desmenti cu e 
informacion aki. Segun Melvin 
Tromp, e dos boilernan cu a dren- 
ta, ta meramente pa traha riba e 
posibel re-apertura di e refineria. 
Ayera mainta, Gobierno a 
reuni cu e comision cu 
a keda institui, cu a 
haya e.o. e tarea, pa 
habri negociacion 
cu esnan interesa 
pa tuma over op- 
eracion di e re- 
fineria, y tabata 
Melvin Tromp a 
menciona cu e 


compania mas serio ta Citgo, cu ta 
un refineria subsidiario di PDVSA. 
Kende ta papia berdad awor? 
Proximamente lo tin claridad riba 
kico ta pas- 
ando 


berdad den e refineria. 

Glenbert Croes a sigui declara cu 
Gobierno ta malusa e comision cu 
Gobierno a institui di expertonan 
local. 

Pesey a duna Gobierno un 
siman pa para e desman- 
telacion y/of bin cu carta 
di Valero y Gobierno cu 
berdad tin un paro di 
e desmantelacion di e 
refineria. 

AI #Llto£S 


gTubaairlines 



Onno de Swart, CEO di Aruba Airlines 

Nos siguiente ruta 
ta pa Newark y 

Brazil 


Pesey un di 3 avion ta na caminda 


ONNO de Swart CEO di Aruba Airlines a duna di conoce cu Aruba Airlines a cum- 
insa su operacion dia 31 di mei 2012, bulando pa Maracaibo, Venezuela. Aworaki 
nan ta bulando pa dos ciudad Venezolano, esta banda di Maracaibo, ta bula tambe 
pa Valencia. 

Meta di Aruba Airlines ta pa converti Aruba den un hub y pesey mester bay na amplia 
mas destinacion. 


Tabata trece pasahero for di e ciudadnan Venezolano, hiba nan Panama, pero awor cu 
e ruta pa Miami a habri, ta habri posibilidad pa Aruba Airlines bula pa mas destinacion 
na Merca y nan pensamento ta bay riba Newark. 

Den parti Sur America, e pensamento ta pa bula pa Brazil, pero te ainda no tin decision 
cua destinacion na Brazil. 

Semper y cuando convertiendo Aruba como hub pa sigui diferente destinacion. 


Relaciona cu e business plan mes, Aruba Airlines tin dos avion, y un di 3 ta na caminda y si ta bay 
na amplia mas ruta, mester di mas avion. 

Personal tambe ta creciendo, cu awor ta casi 100, segun Onno de Swart. 

Un di e bentana t’e Pre Clearance, pero n’e check in Mericano, nan falta hende y pesey 
mester percura pa nan ta na tempo. 

Nan mercado principal ta keda Venezuela, cu ta hopi grandi, pero e pasaheronan ta 
bulando menos. 

Aruba Airlines ta bula dual-destination, di manera cu un turista por keda Aruba, 
sin gasto adicional. E pago na Venezuela no ta facil, pero asina mes e compania ta 
mantene su cabez riba awa. 

Trabounan di ehecuccion di Onderwijsfonds a cuminsa 


Asfaltering nobo di tereno 
di scol ta prome proyecto 



NA juni 2015, e asina yama Onderwijsfonds a wordo 
unanimamente aproba den Parlamento di Aruba. E 
Minister encarga cu Enseñansa a cuminsa inmediata- 
mente cu e proceso pa ehecuta varios proyecto dedica 
specificamente pa enseñansa. 

Dialuna mainta a habri y por a tuma nota den e bario 
di Paradera cu trabaonan a cuminsa na Maria Goretti 
p’asina aki por pone asfalt nobo riba e tereno di e scol 
menciona. 

Durante e bishitanan haci na comienso di e Gabinete 
actual, e mandatario encarga cu enseñansa, Michelle 
Hooyboer Winklaar a tuma nota cu un di e necesidadnan 
mas grandi na hopi scol ta pa pone laag nobo di asfalta 
riba e tereno di e scol caminda e muchanan ta core y 
hunga durante nan pauze. 

Teniendo na cuenta e fondonan cu tin disponibel como 
tambe e necesidad y urgencia di esaki, e traha un lista 
di prioridad y poco poco ta yegando na ehecuta mayoria 
di e proyectonan aki. 

Mirando cu actualmente tin vakantie a opta pa ehecuta 
e proyecto aki mas tempran ya cu no tin mucha na scol 
cual ta haci’e mas facil p’e compania cu mester ehecuta 
e trabao aki por traha. 

Maria Goretti t’e prome scol cu a ricibi asfaltering nobo, 
pero e lo no keda na 1 scol solamente. E intencion ta pa 
haci mas scol posibel ainda e schoolvakantie aki y si no 
logra lo continua den October Vakantie. 

“Prome dia di scol e muchanan lo tin un tereno full nobo 
pa nan por hunga cu menos posibilidad di haci daño na 
nan curpa”, e mandatario a declara despues di a tuma 
nota di e trabaonan cu ta wordo haci. 

“Nan ta bayendo hopi liher dus nos lo bay purba di 
haci mas scol cu ta posibel den e simannan cu falta nos 
dilanti”. 



Belangriike informatie. 


Verandering datum voor ophalen van boeken 


Alle leerlingen worden dringend verzocht hun boeken te 
komen ophalen volgens de volgende schema. 


Let op: Voor het ophalen van boeken houden we het volgende 
schema aan met de beginletters van de achternaam. Let goed 
op de tijd dat je je boeken moet ophalen. 

At/mF 8.00 AM - 9.00 AM 
Gt/mL 9.00 AM -10.00 AM 
Mt/mR 10.00 AM -11.00 AM 
S t/m Z 11.00 AM -12.00 PM 


Ciclo Basico 1 en Ciclo Basico 2 Maandag 10 Augustus 2015 


Havo-3, Havo-4 en Havo-5 Woensdag 12 Augustus 2015 


Vwo-3, Vwo-4, Vwo-5 en Vwo-6 Vrijdag 14 Augustus 2015 


Op maandag 17 Augustus 2015 worden er GEEN boeken 
uitgereikt omdat we dan bezig zijn met opruiming. 

Referendum na 
La Cabana mester warda 
decision di Corte 


SINDICATO STA a pidi un referendum na La Cabana, 
na Departamento di Housekeeping y como tal e proceso 
a tuma lugar, manera ley ta prescribe. 

Pero dado momento gerencia di La Cabana a laga sa cu 
tin miembro cu a pidi nan retiro y ta di opinion cu STA 
no tin mayoria mas cu ley ta rekeri. 

Pero Mediador di Gobierno a fiha dia 31 di juli awor 
como fecha p’e referendum, pero awor Gerencia di La 
Cabana a haci uso di su libertad y a entama un caso 
contra di STA pa para e referendum. 

Esey awor ta pendiente y tanten cu Corte no dicta su 
veredicto, lo no tin referendum diabierne awor. 

Huez lo dicidi si Mediador di Gobierno tin razon of 
no, pa sigui tog cu e referendum pa determina si STA 
tin mayoria of no, pero mester warda riba e veredicto 
di Huez. 



Hobenncm 
menor di edad 
supuestmente 
a huma 
marihuana 


UN muher ta bay Warda di Polis diadomingo 08.25, y a 
bisa u el a mira 4 mucha homber menor di edad ta huma 
marihuana. Polis a bay n’e sitio y a listra na nan curpa, 
pero no a haya nada particular. 

Polis a papia cu nan y a core cu nan for di e sitio. Un 
trahador di The Mill a bisa Polis cu el a mira e hobennan 
ta huma marihuana y nan a laga un tas bou di un hut. 
Polis a bay cu e tas den cual despues nan a haya atribu- 
tonan pa uso di marihuana algun paña, 11 dolar y 5.75 
florin. Mas o menos 09:10 e mucha homber L, a bay 
warda y a bisa cu e pañanan ta di dje, pero e tas el a 
haye abou. 

Polis a entregu’e su cosnan y a pone e tas den un enve- 
lope pa su doño bin buske. L. a bisa cu e placa den e 
tas ta pertenece na dje. 



Eind 2010 heeft N.V. ELMAR een boeiend en intensief traject gestart om uitvoering te geven aan haar nieuwe 
visie op de toekomst. Er wordt aan een transformatie van het bedrijf gewerkt om aan de interne en externe 
ontwikkelingen te kunnen inspelen om zo een duurzaam bestaan van ELMAR te kunnen waarborgen ter 
dienstverlening aan zijn klanten. De belangrijkste strategische speerpunten zijn o.a. verbeteringen in de 
interne organisatie, een betere service level en meer toegevoegde waarde naar de klant toe met nieuwe 
diensten en producten. Ter ondersteuning van deze werkzaamheden is ELMAR momenteel op zoek naar 
kandidaten voor de positie van: 


NETWORK & SYSTEM ADMINISTRATOR 


Als Network & System Administrator ben je verantwoordelijk voor de continuiteit en het optimaal functioneren 
van de gebruikte netwerk en besturingssystemen, inclusief de afhandeling van storingen en ondersteuning van 
gebruikers. Je onderzoekt en identificeert technologische ontwikkelingen en evalueert toepassingsmogelijkheden 
daarvan voor ELMAR. 

Profiel: 

• HBO/MBO+ werk- en denkniveau richting ICT met aanvullende certificaten Microsoft MCSE en Cisco CCNA; 

• Drie jaren werkervaring binnen een dienstverlenende ICT functie; 

• Aantoonbare kennis van MS Windows servers en Netwerk installatie en -configuratie; 

• Goede communicatieve uitdrukkingsvaardigheid ten behoeve van uitleg, training, presentatie en advies; 

• Proactief, probleemoplossend vermogen en durft beslissingen te nemen; 

• Flexibel, stressbestendig, klant- en resultaatgericht; 

• Hoge mate van integriteit en business ethics; 

• Goede zakelijke communicatieve vaardigheden in woord en geschrift in Papiamento, Nederlands, Engels en 
Spaans. 


Indien u zich herkent in bovenstaande profiel, nodigen wij u uit uw sollicitatiebrief voorzien 
van diploma's en getuigschriften te sturen tot uiterlijk 7 augustus, 2015 naar: N.V. ELMAR, 
t.a.v. afdeling HR, Tel: 523-7162, Email: recruitment@elmar.aw 

Reaccion #1 di ciudadano dr. Jaime Falconi na drs. Rene Herde: 

Aruba ta wordo cuestiona awendia pa falta 
di transparencia y accountab ility 


“NA prome lugar permitimi gradici sr. Rene 
Herde p’e forma profesional cu su persona a 
tuma su tempo pa contesta e preguntanan y 
duna un splicacion detaya di e maneho di Go- 
bierno di Aruba. Lo mi kier a coregi e forma con 
sr. Herde a dirigi su mes na mi persona como 
Presidente di PARA. 

Mi a haci e preguntanan riba mi Facebook 
personal como un ciudadano di pais Aruba 
y na ningun momento como miembro di 
PARA. Igualmente lagami reitera cu ami no ta 
Presidente di PARA”, asina dr. Jaime Falconi 
a cuminsa su reaccion riba publicacion di parti 
di lider di fraccion di AVP, drs. Rene Herde. 

Sr. Herde a haci uso di un comparacion di e 
suma necesario pa construccion di un cas dor 
di un famia pa splica e base di e inversion hasi 
dor di Gobierno pa un tempo largo. E compara- 
cion aki ta enberdad un bon ehempel pa ilustra 
dicon mester ta hopi cauteloso cu inversionnan 
a largo plazo. 

Na prome lugar historia a mustra cu mundo a 
wordo confronta cu un deterioro financiero in- 
espera y a cay subsecuentemente den un rece- 
sion a base di un mal maneho di banconan cu a 
otorga hipotecanan irealistico na famianan sin 
cu a tene debidamente cuenta si e famianan lo 
por a paga esaki bek. 

E famia tabata hinca nan mes den un hipoteca 
demasiado halto a base di falta di un control 
rigido di parti di e instancianan cu mester a 
haci esaki y cu mas bien tabata hasta conseha 
e famianan pa purba di “reach to the stars” 
pasobra “the sky is the limit”. 

Masha poco enfasis a wordo buta riba “ac- 
countability”, di acuerdo cu dr. Jaime Falconi. 

Tur Gobierno cu ta wordo eligi democratica- 
mente tin e pregorativo y e derecho pa eherce 
un maneho cu a wordo delinea durante e 
campaña electoral y cu a wordo publica den e 
plan di gobernacion. 

Gabinete Mike Eman a tuma e decision pa 
“groeien en niet snoeien” a base di pensam- 
entonan di e.o. sr. Paul Krugman. Loke dr. 
Jaime Falconi ta bisa di ta sinti falta di dje ta 
un par di aspectonan manera transparencia y 
responsabilisacion. 

Inverti den economia dor di Gobiernonan a 
sosode desde tempo cu e economista John 
Maynard Keynes a propaga esaki na 1936 y 


mester bisa cu na diferente pais esaki tabata 
exitoso manera na Merca y tambe Chile, pero 
tur economista lo conseha tambe cu ta impor- 
tante y necesario pa indica di antemano un 
“plafond” di e gastonan, pasobra aki si no ta 
conta sin mas cu “the sky is the limit”. 

Loke a tuma lugar na Aruba ta cu tabatin un 
falta di control debido y tambe falta di trans- 
parencia den e gastonan y cifranan real. 

Na di dos lugar sr. Rene Herde ta indica cu e 
inversionnan haci ta juist den beneficio di e 
siguiente generacionnan, manera e hobencita 
cu na 1989 cu a bay studia. 

“Durante cu sr. Rene Herde y mi generacion a 
wordo brinda e oportunidad pa sigui un estu- 
dio den exterior e economia di Antias y Aruba 
tabaya completamente diferente. 

Nos tabata papia e tempo ey di e refineria 
LAGO como e prome pilar economico y 
turismo, un programa di sr. Juancho 
Yrausquin d.f.m. tambe tabata duna in- 
dicacion di un crecemento exponencial. 

E tempo ey Aruba tabata wordo con- 
sidera number un of dos den exportacion 
di koffie, dus Aruba “was booming” y e 
posibilidad pa sigui estudionan avansa 
na Hulanda dor di un grupo creciente 
di studiantenan Arubiano tambe a 
aumenta dor di otorgamento 
di studiebeurs y studie- 
opdracht. 

Gobierno a inverti den 
enseñansa mirando 
e necesidad cu lo 
surgi den futuro 
pa profesionalnan 
riba tur tereno 
(no solamente 
turismo) y paso- 
bra por a segura 
esnan cu a ter- 
mina nan estudio 
cu nan lo a haña 
trabou. 

Mi tin e impresion 
cu hopi di esnan cu 
a sigui nan estudio 
den exterior enberdad a 
regresa tambe. 

E situacion actual no por 
wordo compara cu esun 
di nos tempo. Mi a com- 


prende cu e cifranan di e studiantenan cu ta 
sigui nan estudio na Hulanda no ta mucho 
alentador, sigur compara cu esnan cu ta caba 
nan estudio den regio of Merca y mas lamen- 
table ta cu si nan caba mes no tin oportunidad 
pa regresa nan pais natal bek, lagando nan cu 
un debe grandi y sin e speransa di por logra di 
crea un bida cu nan lo a soña cu ne den pasado. 
E issue no ta si e Gobierno mag di inverti of no, 
nogmaals esey ta su pregorativo. 

Den mi concepto e issue ta cu mester indica 
prioridad den e forma cu inversionnan ta tuma 
lugar a base di cifranan real y tambe a base di 
un control severo dor di Parlamento di Aruba 
asesora dor di e.o. Raad van Advies, Algemene 
Rekenkamer y tambe SER. 


Tur esaki a wordo debidamente exponi den 
e investigacion ehecuta dor 
di WODC riba peticion 
di Gabinete Mike Eman 
I y cu te ainda tin tur 
e ingredientanan cu 
lo garantisa un bon 
gobernacion”, dr, Jai- 
me Falconi a duna su 
prome reaccion. 

Reaccion #2 di ciudadano Jaime Falconi na sr. Rene Herde: 


Introducion di energia 
renovabel pa un isla 
mester ta pagabel 



Jaime Falconi a cuminsa su di 
dos reaccion riba articulo di drs. 
Rene Herde. 


Reciente Jim Hansen, un experto 
a m b i - entalista hunto cu 16 

otro experto 
interna- 
c i o - 
nal 
a 


presenta un raport unda ta adverti 
mundo riba e consecuencia cu e 
uso di petroleo lo tin pa nos clima 
dor di e emision di C02. 

“Mi tin di agrega si cu hopi otro co- 
lega di sr. Hansen no ta comparti 
su opinion. 


Un 5 pa 10 aña pasa e discusion 
pa haci un cambio gradual di 
energia genera dor di petroleo pa 
uno renovabel tabata relevante. 
E tera tabata fertil pa introduci 
ideanan nobo pa genera energia 
alternativo, pasobra e tempo ey 
un scenario a ser presenta unda 
supuestamente crudo lo a caba 
den un tempo cortico y e prijs di 
crudo tabata bastante halto. 


Loke tambe a hunga un rol im- 
portante t’e desaroyo acelera di 
ideanan scientifico nobo pa genera 
energia alternativo. 


Awendia nos ta ripara cu 
na diferente parti di 
mundo mas crudo y 
gas a wordo descu- 
bri loke entre otro 
a induci cu e prijs 
di petroleo a baha 
substancialmente. 
Esaki tabatin como 
consecuencia di- 
recto cu inversi- 
onnan pa sigui 
realisa y desa- 
roya energia 
alternativo 
a bira me- 
nos atrac- 
tivo. 

Mi no ta cues- 
tiona e mane- 
ho di Gobier- 
no pa intro- 


“MI ta atrobe gradici sr. Rene 
Herde p’e forma profesional cu 
su persona a atende cu e pregun- 
tanan cu mi a haci. 


Den e articulo anterior a ser dedica 
atencion riba finansa, economia 
y enseñanza. Awor ta toca 
turno na un topico bastante 
importante: Uso di petro- 
leo pa genera energia 
versus e uso di energia 
renovabel. 

Mi ta completamente 
di acuerdo cu sr. Herde 
cu e uso di petroleo 
pa genera energia no 
ta na beneficio di nos 
mundo, nos medio-am- 
biente y sigur no pa nos 
siguiente generacio- 
nan”, asina 
d r . 


duci energia renovabel na Aruba, 
nogmaals esey ta su pregorativo”, 
segun dr. Jaime Falconi. 

Sr. Herde tin razon cu lo yega un 
tempo cu crudo lo caba y tambe cu 
mester tene cuenta cu e efectonan 
negativo di e uso di crudo, pero 
e pregunta ta si mester introduci 
energia alternativo den e forma 
acelera manera t’e plan di Gobi- 
erno, si tene na prome lugar na 
cuenta cu e diferente desaroyonan 
nobo cu ta tumando lugar mundi- 
almente cu ta mustra cu e prijs di 
crudo lo no subi di e hopi ey. 

Na di dos lugar apesar cu inversion 
den energia renovabel lo por ta 
menos atractivo, tog esfuersonan 
grandi ta tumando lugar pa busca 
formanan mas eficiente y menos 
costoso pa genera energia alterna- 
tivo y na di tres lugar mester tene 
debido cuenta cu e situacion local 
di nos finansa y economia. 

“Mi ta comparti e opinion di sr. 
Herde atrobe cu reapertura di e 
refineria ta di sumo importancia 
pa nos isla. E lo crea trabou di 
inmediato, pero lagami ta cla den 
expresa mi opinion cu reapertura 
di nos refineria no mag di ta un 
excusa pa stop e introducion di 
energia renovabel. 

A1 contrario reapertura di e re- 
fineria lo brinda Gobierno un 
oportunidad unico pa gradual- 
mente y di un forma responsa- 
bel introduci energia renovabel, 
mientras cu nos yiunan di tera 
ta haña e oportunidad di aporta 
na nan isla despues di a termina 
estudionan avansa den exterior, 
tambe riba tereno tecnico”, dr. 
Jaime Falconi a conclui su di dos 
reaccion. 

E CPI pa luna di juni 2015 
ta 118.43, loke ta repre- 
senta un caida di 0.4% 
compara cu e indice di mei 
2015 (118.85) y acumu- 
lando un caida di 0.9% te 
cu na juni di e aña aki. 

E cambio di e CPI p’e ulti- 
mo 12 lunanan (juni 2014 
te cu juni 2015) ta 0.7%, 
un subida di 0.5 punto di 
porcentahe (ppt) compara 
cu e periodo corespondi- 
ente di aña pasa (0.2%). 

E promedio anual di e tasa 
di inflacion p’e periodo di 
juni 2014 pa juni 2015 ta 
1.0%, un subida di 1.7 ppt 
compara cu e -0.7% regis- 
tra den e periodo di juni 
2013 pajuni 2014. 
Durante e luna aki, 7 di 
e 12 sectornan a registra 
caida di prijs. E caidanan 
cu tabatin e mayor efecto 
riba e CPI a wordo registra 
p’e sectornan di “Paña y 


sapato” (-4.3%) y “Recre- 
acion y cultura” (-2.1%), 
causando un efecto di 
-0.21 y -0.17 ppt, respec- 
tivamente. 

E caidanan den e restante 
sectornan a contribui cu 
un efecto di -0.20 ppt riba 
e CPI dijuni 2015. 

E caidanan aki a wordo 
contraresta parcialmente 
dor di principalmente un 
subida den e indice di 
e sector di “Transporte” 
(1.2%), cu a contribui cu 
un efecto di 0.20 ppt. 

E subidanan den e restante 
sectornan a contribui cu 
un efecto di 0.02 ppt riba 
e CPI dijuni 2015. 

E caida den e sector di 
“Paña y sapato” a wordo 
causa dor di caida den 
e categorianan “Paña” 
(-4.4%) y “Sapato” 
(-3.5%), causando un 
efecto di -0.19 y -0.02 ppt, 
respectivamente. 

E caida den e sector di 
“Recreacion y cultura” a 
wordo causa principal- 
mente dor di caidanan di 
11.4% y 10.6% den e cate- 
gorianan respectivamente 
di “Vacacion” y “Ekipo 
audiovisual, fotografico 
y pa procesamento di in- 
formacion”, causando un 
efecto di -0.10 y -0.08 ppt. 

E subida den e sector di 
“Transporte” a wordo 
causa principalmente dor 
di un subida 2.3% den e 
categoria “Gasto relaciona 
cu uso di vehiculo di trans- 
porte personal”, causando 
un efecto di 0.20 ppt. 


E canasta di consumo di 
e CPI ta consisti di 452 
bienes y servicionan. 
Compara cu mei 2015, 
27.6% di e bienes y ser- 
vicionan aki a conoce un 
aumento di prijs causan- 
do un efecto di 0.39 ppt, 
mientras cu 36.1% ta mus- 
tra un caida di prijs, cu a 
contribui cu efecto di -0.75 
ppty p’e restante 36.3% no 
tabatin cambio den prijs. 
Prijsnan di bienes a baha 
cu 0.4% na juni 2015 y a 
causa un efecto di -0.23 
ppt riba e CPI di juni 2015. 
Prijsnan di servicionan a 
baha cu 0.3% y a causa un 
efecto di -0.12 ppt. 

E CPIC (core inflation) - 
CPI excluyendo e efecto 
di energia y cuminda - a 
registra na juni 2015 un 
subida di 1.0%, un subida 
di 0.9 ppt, compara cu e 
periodo corespondiente di 
aña pasa (0.1%). 

E indice di energia - cu ta 
consisti di e productonan: 
electricidad, awa, gaso- 
lin y diesel a registra un 
caida di 0.4%, cu ta 3.6 
ppt mas halto compara cu 
e periodo corespondiente 
di aña pasa (-4.0%). 

E indice di cuminda a reg- 
istra un subida di 3.6%, 
cu ta 3.4 ppt mas halto 
compara cu e periodo co- 
respondiente di aña pasa 
( 0 . 2 %). 

E bestaansminimum pa un 
hogar consistiendo di dos 
adulto y dos mucha (edad 
0-14 aña) na juni 2015 ta 
Afl. 4,358, mientras cu pa 


un hogar di un adulto e sumataAfl. 2,075. 





Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Horario: 8.30AM-5.30PM (nonstop) 
email: doorhandle @ setarnet.aw 


PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 


Or&aming of a. vacation ? 

Walt Oisney World 


Oct 02- 11,2015 
Dec 19 - 27, 2015 

MAGIC KINGDOM 

DISNEY HOLLYWOOD STUDIOS 

SEA WORLD 

UNIVERSAL STUDIOS y 

ISLAND OF /> á DVENTURE 


n/á 


Trcn/el Bureau Inc. 

Tel: 582-1992 


fiin.^r 

nules 

fntt Li'j'iftirj ytjur reaehf 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dragon spec\áv% 

H SSAkyoin*. 

I 


Samsung note edge 


blu sport 4.5 
afl. 210.00 


Samsungs3 minl 
afl. 315.00 


Also: Samsung S5 . s5 mini. Samsung S4, Samsung 4 mini, S3 mini etc..,, 
Accessories for all Samsung and Iphone models 

Toshiba Laptop 15.6 "4Gb 320Gb Harddisk. Afl. 900.00 
Hp Ink catridges. Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Piaystation Network cards. 

Sales, repair and accessories for all Samsung models and other oellulars. 
Unlock, reload, reset, upgrade, replace lcd, keypad, speaker etc. 

Danki n'e mal ehempel di Mike Eman, 

Cantidad di studiante pa Hulanda 
a baha drasticamente e aña aki 

Di acuerdo cu MEP 



E fin di e siman aki y cum- 
insamento di otro siman 
un cantidad limita di stu- 
diante lo sali pa Hulanda 
pa sigui cu nan estudio 
avansa y p’asina despues, 
ora cu nan caba cu nan 
estudio, nan por bin bek 
Aruba y yuda contribui n’e 
desaroyo di nos pais. 

Sinembargo e aña aki e 
asunto di e becadonan a 
haya un otro dimension ya 
cu e biaha aki tin registra 
apenas 189 studiante cu lo 
sali pa Hulanda pa sigui cu 
nan estudio. 

Siguramente esaki ta algo 
hopi remarcabel, segun 
MEP den un comunicado, 
ya cu segun cifranan dis- 


ponibel di Departamento 
di Enseñansa durante e 
añanan escolar2007/2008 
te cu 2012/13 semper mas 
cu 300 studiante a sali for 
di Aruba pa bay sigui stu- 
dia na Hulanda. 

Por ehempel na2007/2008 
tabatin 344 studiante y na 
2012/2013 tabatin 360 
studiante cu a bay Hu- 
landa. 

Y pa awe nos mira cu ta 
solamente 189 studiante 
lo bay e aña aki, esaki 
siguramente mester ta un 
preocupacion pa henter 
comunidad y en especial 
p’e Gobierno actual cu 
mester tene debido cuenta 
cu e desaroyo aki. 


Coordinadornan sin 
diploma 

Hecho ta cu Gobierno ac- 
tual di AVP mes no ta du- 
nando bon ehempel na nos 
studiantenan y te hasta ta 
demotiva nan pa nan sigui 
cu un estudio avansa na 
Hulanda. 

Hecho ta cu nos studi- 
antenan tambe ta mira 
con coordinadornan sin 
ningun diploma y sin pre- 
paracion ta haya “trabao” 
den Gobierno, esta pa nan 
cana solamente tras di 
Mike Eman den tur bario 
y tambe locutornan riba 
payroll ganando 5000, 
6000 y te hasta 7000 flo- 
rin pa luna, siendo cu nan 
como futuro graduadonan 


universitario lo mester bay 
lucha y sacrifica durante 
5 of 6 aña na Hulanda pa 
haya nan diploma y mester 
keda contento si acaso mes 
nan logra haya un trabao 
riba nan isla natal y cu un 
salario di apenas 3000 of 
4000 florin pa luna. 
Segun MEP, e studian- 
tenan aki tambe ta mira 
con Gobierno di AVP ta 
emplea pensionadonan di 
74 aña bay ariba cu un sal- 
ario barbaro di riba 11 y 12 
mil florin pa luna y asina 
ta stroba nan como hoben 
di haya e funcionnan aki. 
Tambe un politico riba 
lista di AVP cu a haya un 
studieopdrachty hunto cu 
esaki un trabao na Aruba- 
huis, esta estilo di cumpra 


un y haya dos. Y asina por 
sigui cu mas ehempel di 
tur e bagamunderianan 
aki di AVP. 

E solo lo briya atrobe 

Tur esaki ta parti di e 
maneho descabeya y di 
abuso di Mike Eman y su 
Ministronan cu ta birando 
un demotivacion pa nos 
studiantenan sigui cu nan 
estudio avansa. 
Studiantenan cu ta puntra 
nan mes, pakico nan tin 
cu bay studia asina tanto 
aña na Hulanda y pa mira 
coordinadornan ta wordo 
premia y recompensa cu 
un “trabao” basa riba nan 
“AVP diploma”? 
Sinembargo partido MEP 
si kier a motiva nos stu- 
diantenan pa nan no laga 
e actonan bochornoso y 
bergonsoso aki di Gabi- 
nete Mike Eman demotiva 
nan, pero cu nan mester 
haci tur nan esfuerso pa 
tog sigui cu nan estudio 
avansa, ya cu despues di 
cada tempestad, e solo lo 
briya atrobe riba e pais aki. 
Tene semper e bista fiha 
riba e hecho cu ningun 
dictadura lo dura mil aña y 
cu den futuro tur graduado 
lo wordo trata cu dignidad 
atrobe y esey ora cu pueblo 
core cu e gobernantenan 
inhusto y di malhempel 
aki, segun MEP. 




Find us on 

Facebook 


■^Like 

Minister President Mike Eman 

Un containerhaven nobo, 
nos hospital renoba y 
green corridor tin impacto 
grandi y positivo pa Aruba 



E periodo tras di lomba ta uno colma cu desa- 
royonan positivo pa pais Aruba. Un periodo cu 
ta wordo ilustra dor di proyectonan cu ta per- 
cura pa un etapa nobo di progreso pa nos pais. 
Na Barcadera trabounan grandi ta andando pa 
loke ta construccion di e containerhaven nobo. 
E grua cu ta necesario pa un containerhaven 
di e indole ey, a yega Aruba y ta wordo arma 
durante e lunanan benidero. 

Reconstruccion y ampliacion di hospital tambe 
ta bayendo full speed pa keda cla dentro di e 
periodo stipula. Algun siman pasa a firma e 
contract cu banconan internacional pa cum- 
insa cu e proyecto grandi Green Corridor. 

Cada un di e proyectonan aki ta necesario 
pa Aruba por sigui desaroya su mes y brinda 
mihor servicio na su propio hendenan y su 
bishitantenan. Mudamento di waf di carga 
(containerhaven) di Playa pa Barcadera, ta- 
bata desde un inicio den e plannan di Gabinete 
Mike I y ta wordo realisa bou di e gobernacion 
nobo di e mesun signatura. 

N'e contoinerhoven nobo 
to boy tin e.o. edificio di 
Inmigrocion, Douone y Polis. 


Tin suficiente tereno pa unabes e waf bira un 
hub por sigui amplia su facilidadnan. Ora e 
trabounan keda cla, e waf di carga por ricibi 
barconan di carga grandi y por acomoda tres 
barco grandi na mesun momento. 

Barconan tambe por baha nan mercancia na 
Aruba y for di aki manda esaki pa nan desti- 


nacion den Latino America y Caribe. Construc- 
cion di waf nobo di container na Barcadera ta 
forma parti di un vision di Gabinete Mike Eman 
p’asina finalmente duna oportunidad na waf 
di Playa pa wordo desaroya como waf crucero 
den un area cu ta directamente conecta cu 
centro di ciudad y Caya Grandi renoba. 

Reconstruccion y ampliacion di Dr. Horacio Oduber 
Hospital tabata necesario mirando cu desde su con- 
struccion na 1976 e edificio no a conoce cambionan 
infrastructural grandi. 

Mientrastanto e poblacion a crece y facilidadnan na 
hospital a keda mescos. Siman pasa despues di a haya 
un presentacion na hospital y un recorido n’e sitio di 
construccion Prome Minister Eman a keda impresiona 
pa tur loke el a mira pa su mes. 

“Tabata impresionante den mas di un sentido. Un di nan 
t’e cantidad di construccion andando y sigur e impacto 
economico cu esaki tin pa pais Aruba. 

Esey ta importante, pero mas importante t’e meta cu 
Gobierno a pone su dilanti pa loke t’e hospital aki, esta 
di tin un hospital bon ekipa na unda por brinda mas 
servicio di calidad. 

Banda di recosnteuccion y ampliacion hospital ta du- 
nando cursonan tambe na su personal pa por brinda 
serivicio specialisa n’e paciente. 

Green Corridor ta otro proyecto cu ta bay tin su impacto 
economico positivo pa pais Aruba. Green Corridor ta un 
proyecto cu ta bay percura pa pariba di brug haya mihor 
aceso y e hendenan eynan un mihor calidad di bida. 
Banda di percura pa cuponan di trabou, mihor fluho di 
trafico pa y for di pariba di brug, Green Corridor ta per- 
cura tambe pa un embeyecemento entre e careteranan 
y e casnan for di Pos Chikito, Savaneta, Zeewijk, Brazil, 
Cura Cabai, Mabon te cu San Nicolas. 

Pariba di brug y particularmente San Nicolas, mester 
di e proyecto aki p’asina por ta mucho mas acesibel pa 
e.o. turistanan, pero tambe pa por desaroya e potencial 
economico di e mihor manera cu ta posibel, awor cu e 
refineria no ta den operacion mas. 




Find us on 

Facebook g^jLike 


www.facebook.com/AWEMainta 

Aparente debi na biento fuerte cu ta supla 


A kibra un 
pal' mata den 
dos y parti di 
esaki a cay 




SYNTHETIC BLEND MOTOR OIL 
ONLYAWG 8.95 QUART 


Shell 'N. 

HELlX 


lo Kendall 

MOTOR OIL 


Va/valmel 


Ifo/vo/fne 

IVIOTOR OIL.S 


v O»» 

nlim rr i 

MORGENSTER # 12 - B TEL: 583 1001 


Simioiv The Best I 


OFFICE SPACE 
FORRENT200M2 
AT MORGENSTER12-B 
CALL: 5831001 


LEAKS 



DEN prome oranan di dialuna mainta a drenta informe di cu un mata a cay riba un 
cura y un afdak di un cas den Appelsinastraat. 

Na yegada di e patruya policial a compronde cu aki ta trata di parti di un mata di un 
cas patras den Fiyostraat. Tin tur indicacion cu durante henter anochi, biento tabata 
supla masha duro mes, y a kibra e pal’i mata aki den dos y parti di dje a bay cay den 
cura di e bisiña parti patras, y a kibra tambe un afdak. 

Polis a djies constata e hecho, mientras cu DOW a ser avisa, cu bay yuda den corta e 
mata y asina alivia e situacion di e bisiña. 

AZV cu un 
merdia 
special pa 
studiante 


Asunto di gang ta 
sigui duna problema 

E muher O. ta bay Warda di Polis diadomingo y kier pa Polis papia cu un hoben 
cu ta molestia su yiu homber. 

Polis a papia cu e yiu J., kende ta bisa cu el a bay na cancha di basket y di ripiente 
A.O. a bin cerca dje y a dale cu man habri en su cara. 

E problema ta cu A.O. ta pertenece na un otro gang, y no kier pa J. cana cu un 
mucha homber di un otro gang. 


DIARAZON 29 di juli 2015, tur studiante cu ta bay 
studia den exterior por pasa AZV pa cancela nan seguro 
AZV. 

E merdia aki nos di AZV ta habri for di lor pa 4 or p’e 
studiantenan. Percura pa schrijf uit na Censo prome. 
Evita di warda riba e otro dianan y pasa e merdia ‘ki na 
AZV na Rumbastraat 21 na Camacuri. 

No lubida di trece: Uitschrijvingsbewijs di Censo; ticket 
di biahe; zorgpas y paspoort. 

AZV ta desea tur studiante exito cu nan estudio! 


E mama no kier duna keho, pero kier pa Polis papia cu A.O. y hala su atencion. 
Polis a priminti di haci esey. 


Homber a kere cu 
tabatin hende den cas 


Awe for di 9 pa 11 or 

Hobennan cu un 
actividad positivo 

LSR (Leider Sportieve Recreatie) conhunamente cu 
ATHA (Asociacion Trabao pa Hubentud di Aruba) ta 
bezig cu un proyecto pa hubentud entre edad 12 pa 17 
aña. 

E proyecto ta ensera actividad cu ta un reto p’e hobennan 
aki, caminda nan lo challenge nan mes riba diferente 
tereno, entre otro physico, mental, forza y hopi mas. 

E actividad aki ta tuma lugar di dia 28 july 2015 y ta 
ensera traha un float. 

E muchanan ta wordo parti den grupo y cada grupo lo 
haya un cierto cantidad di material cu nan mester traha 
un float p’asina nan por crusa e lagoon di un banda pa 
otro. 

E actividad ta tuma lugar dia 28 awor for di 9or te cu 
llor di mainta. 

E sitio lo ta n’e beach na Mangel Halto net pariba di 
Marina Pirata. Prensa ta invita p’e evento di challenge 
aki, asina yuda promove nos hobennan den accion 
positivamente. 

Pa mas informacion por tuma contacto cu Josette Burke 
di LSR, sea via e-mail mes cu ta iosetteburke@hotmail. 
com of tambe na 732-6243. 


ASISTENCIA di Polis a wordo pidi diadomingo 00.57 na un cas na Tanki 
Leendert, unda supuestamente tin un hende den cas. 

Eynan e homber A. ta bisa cu e cas ta di su casa y e ta bay controla e cas. Diado- 
mingo el a bay controla e cas y a sinti cu tin hende den e cas. Hunto cu Polis el 
a controla den e cas, pero no a haya nada particular. 



We are looking for energetic and goal orientated individual to 
join us in our new and exciting venture. 


TRANSLATOR 


• VWO or HAVO Diploma 

• Strong command of English, Papiamento & Dutch 

• Must be able to translate articles from Papiamento & Dutch to English 

• Able to work under strict timeline and under pressure 


If you are interested send your complete CV to 
toko@awemainta.com . 

Please note that phone inquihes will not be entertained. 

The 

''iMedia 

Group 

Minister Mike de Meza y Diputado Clark Abraham 

Ta intercamb ia di pensamento 
riba e importancia di tin un bon 
relacion entre Aruba y Boneiro 




IIPO Dl CAMBIO OFICIAL 

Valkbpa28J ili 2015 

fellor mainta 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Ddlar 

1.77 

178 

180 

CANDollar 

1.34 

136 

138 

Engelse Pond Steling 

2.70 

2.75 

281 

Z/\itsaseFrankperCHF. 100 

185.70 

18642 167.22 

NeclM Gdden perANG. 100 

9600 

100.00 bljetten 100.20 

chq./ouBboeking 100.00 

JapanseyenperJPY. 10.000 

143.26 

144.57 

14602 

EuDperXEU. 100 

195.17 

19695 

19693 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pae 
cambionan di placa extranhero. 

BANCO Dl CARIBE 



E pueblonan di Aruba, Boneiro y Corsou ta ruman di 
otro, e relacion cultural, familiar t’ey y ta fuerte; ni cu- 
anto nos purba, no por ignora e existencia di e relacion 
aki y no por separa e pueblonan for di otro. 

Tanto Minister di Asuntonan Economico, ing. Mike de 
Meza y Diputado di Asuntonan Economico y Finansa di 
Boneiro, Clark Abraham, ta comparti e opinion cu mester 
sigui fortifica e lasonan entre e islanan. 

Durante di un bishita di cortesia di Diputado Abraham na 
Minister de Meza, e mandatarionan a discuti diferente 
topico di interes comun y experiencianan cu ambos pais 
por comparti cu otro pa siña di otro y desaroya hunto. 
Boneiro por siña di e desaroyo economico di Aruba y e 
lo ta bon pa e bida socio-economico y social pa e islanan, 
Minister de Meza a comenta den un entrevista despues 
di e reunion. 

El a subraya, “Nos ta islanan ruman, no tin color politico” 
y cu ta importante p>e representantenan di e islanan 
sinta hunto y pa tin e confiansa, pa conseha otro den 
diferente aspecto y pa stimula otro den e area cultural. 
Diputado Abraham a comenta cu ta hopi importante pa 
inverti den e lasonan entre e islanan, pa engrandecenan 
y fortifica e relacion. El a expresa cu e ta hopi contento 
cu Minister de Meza ta comparti e mesun opinion. 

E diputado a comenta, despues di combersa cu Minister 
de Meza tocante Green Aruba conference, cu por ehem- 
pel den e area di eco-energie, esta energia sostenibel, 
sigur e dos paisnan por kiermen algo hunto pa e region. 
El a splica cu Boneiro hopi aña atras a cuminsa inverti 
den eco-energie y cu entre 40 pa 60% di nan energia 
ta wordo produci pa biento y ta e ambicion di Boneiro 
p>esaki bira 100% cu un combinacion di biento, solar y 
otro recursonan. 

«Boneiro lo kier traha hunto cu Aruba pa bira ehempel- 
nan p>e otro islanan y presenta e producto completo di 
eco-energie y conservacion di naturalesa, y si ta posibel 
explora oportunidadnan pa hunto comparti e conoce- 
mento cu e islanan a adkiri hunto cu e region. Hasta por 
crea un mercado di conocemento pa bende cu region,» 
Diputado Abraham a conclui bisando. 

E structura nobo di Fundacion Museo Arubano encaminando 

Kier crea un organisacion cu ta para fuerte 
hunto riba tur aspecto di cultura di Aruba 


DURANTE un reunion recien pa inicia cu e proceso di Fundacion 
Museo Arubano, Minister Otmar Oduber a splica riba e vision cu tin 
pa e fundacion aki. Cu tur miembro presente n’e reunion di Fundacion 
Museo Arubano a presenta tambe tur e diferente perspectivanan di 
nan parti cu tin pa un structura nobo, unda bou di un solo capa ta uni 
tur e museonan na Aruba. 

E ta un proceso cu ta encamindando. Presidente di e comision di di- 
rectiva di Fundacion Museo Arubano, Indra Zaandam, a comenta cu 
den un reunion asina aki ta hopi informacion ta keda traspasa. 

El a splica: “Mi ta haya informacion di diferente actor. Te hasta De- 
partamento di Recurso Humano tabatey presente y mi mester duna 
nan e elogio, ya cu no tur ora cambionan asina aki ta bay facilmente. 
Conhuntamente ta purbando di yega n’e meta final unda lo por papia 
di eficiencia di dinamismo unda lo por brinda tambe un producto cu 
hopi mas balor p’e sector cultural. 

Esey t’e meta principal, Fundacion Museo Arubano mester bira e ve- 
hiculo pa eleva sector cultural na Aruba.” 

Actualmente e actornan principal den Fundacion Museo Arubano ta 
Museo Historico, Museo Arkeologico Aruba y den futuro mas museo 
lo forma parti di esaki. 

Indra Zaandam ta sigui bisa: “Local ta importante pa comparti ta cu nos 
kier crea un organisacion cu ta para fuerte hunto riba tur e aspectonan 
di cultura di Aruba.” 

Hopi biaha nos hendenan tin un idea conservativo di kico ta cultura. 
El a sigui bisa: “Cultura di Aruba tin un concepto hopi amplio, y nos 
lo kier cuminsa pone e definicion di cultura di Aruba den e implemen- 
tacion. 

Por ehempel si bo tin un museo di industria, kisas hopi hende no ta 
realisa e historia rico cu Aruba tin den industria. 

Aruba a conta cu industria di fosfaat, aloe, refineria etc. Ta aspectonan 
cu tabatin hopi influencia di con un comunidad tabata funciona. 


No tin un mihor manera cu pa expone esaki den un edificio cu tur 
e historia y e aspectonan intagible. Ta aspectonan di hopi balor, ta 
tesoronan di nos isla.” 



Intencion ta pa trece esakinan dilanti pa crea mas conscientisacion 
riba nos cultura y identidad. 

Cu e structura nobo di Fundacion Museo Arubano lo por percura pa 
un funcion eficiente y uniforma pa tur e museonan ta riba e mesun 
nivel halto. 

E formula aki lo nifica cu cada un museo lo mantene nan maneho, nan 
propio presupuesto, pero ta raporta pa productividad n’e Fundacion 
Museo Arubano. 

Esaki lo trece cune oportunidadnan nobo y lo ta hopi beneficioso p’e 
propio museonan, empleadonan y mas cu tur p’e bishitantenan cu 
sigur lo haya un producto di calidad. 




JU WEUN HUI5JE 


i MESTER Dl PLACA? 


PASA Y COMPROBA PA BO MES! 


O JUWELENHU 

ORARIO IOAM - ÓPM DlALUNA TE D 


ISJE 


DlABlERNA 


ORANJESTAD WERFSTRAAT 7 LOK. 12 TEL 588 4141 O SAN NlCOLAS B. V/D VEEN ZEPPENFELDSTRAAT 14 TEL 584 4141 

E no to un tendencio di buelonon inougurol cu di ripiente to tumondo lugor 

Ampliacion di rutanan di Aruba Airlines 
ta confirma e vision di Minister Oduber 
pa crea di Aruba un hub den nos region 






DIABIERNA ultimo a tuma lugar un acto oficial pa 
lansa un ruta nobo pa Estados Unidos di Aruba Airlines. 
Ebvuelo pa Miami lo ta un di e prome rutanan di Esta- 
dos Unidos pa Aruba Airlines. Durante e presentacion 
di Minister Otmar Oduber, a reitera e hecho ta creando 
posibilidad di mas negoshi pa nos isla banda di e posi- 
bilidadnan nobo pa turistanan cu ta bin di tur parti di 
mundo, haciendo e mas acesibel, tin tambe e posibilidad 
di uza Aruba como hub. 

Ya caba for di aña 2009 Minister Otmar Oduber despues 
di a asumi e posicion como mandatario di Gabinete Mike 
Eman I, a bishita Hulanda unda a reuni cu represent- 
antenan di KLM pa convence nan pa bin bek Aruba y a 
presenta na nan e vision di crea di Aruba un hub. 

Di e tempo ey caba mesora a cuminsa traha pa haci di e 
vision aki un realidad. 

Inversionnan den infrastructura di nos Aeropuerto a 
tuma lugar y ta sigui tuma lugar pa por carga e vision aki. 
Mas y mas ta mira Aruba como un hub mirando e posi- 
bilidadnan di conectividad cu nos tin cu e cantidad di 
gatewaysnan cu a crea. 

Awendia nos por brinda buelonan directo pa Estados 


Unidos, Centro America, Latino America y tambe p’e 
continente Europeo. 

Minister Oduber a bisa: “No ta sin mas un aerolinea ta 
habri, of ta sin mas ta dicidi di amplia rutanan. Tur esaki 
ta parti di e vision di crea di Aruba un hub y haci e centro 
di distribucion pa loke ta trata e negoshi di aerolineanan 
den e region aki.” 

Aruba Airlines tambe ta forma parti di e vision aki cu 
nan rutanan pa Estados Unidos. Ampliacion lo conti- 
nua manera cu a planifica algun aña pasa, cu buelonan 
adicional for di Corsou y pa Sur America e.o. mas buelo 
pa Brazil. 

Cu tur e buelonan adicional y ampliacionnan tumando 
lugar, companianan di aerolinea manera Aruba Airlines 
ta expande creando mas cupo di trabou. Aruba Airlines 
mientrastanto a crece y awor ta conta cu un total di 230 
empleado. 

Minister Oduber a termina felicitando e empleadonan 
cu ta percura pa un producto di calidad halto p’e usu- 
arionan y deseando nan exito cu tur e ampliacionnan 
na caminda. 

Aruba Marriott ta desea 
Noord Football College lo 
mihor na Colombia 

Competiendo den nan prome wega internacional 


RECIENTEMENTE e academia di football 
Noord Football College a ricibi un despedida 
special di Aruba Marriott Resort & Stellaris 
Casino prome cu nan a sali pa Colombia pa 
competi den nan prome wega internacional. 
E team a train intensivamente pa varios luna 
p’asina prepara p’e competencia importante 
aki cual ta tumando lugar entre 19 di juli pa 
29 di juli na colombia. 

Durante e competencia nan lo ta hungando 
contra tres diferente team; Arnoldo Iguaran 


Football Academy, Millonarios Club y Sant 
Fe Club. 

Meta di e academia di football ta pa ofrece 
e studiantenan un programa intensivo di 
training fisico como tambe tecnique y teoria 
apropia p’asina eleva e nivel di football riba 
nos isla y duna e studiantenan e oportunidad 
pa wordo reconoci den exterior cu e ayudo di 
e contactonan clave di e academia entre otro 
na Chile y Colombia. 

E academia ta consisti di un team di 


entrenadornan profesional cu hopi aña di 
experencia den football. 

Pa motiva e team prome cu nan sali pa 
Colombia, Aruba Marriott a percura pa 
duna nan un treat special di despedida 
consistiendo di un dushi breakfast y un pep 
talk di sra. Carolina Voullieme, Director of 
Sales & Marketing, y sr. Brian van den Bergh, 
Presidente di NFC, kendenan a desea e team 
hopi suerte na Colombia. 

E conocido coredor 


MELYIH DÁBIÁM 



tabatin un exitoso 
careda na San 
Francisco 


MELVIN Dabian a core e Marathon di San 
Francisco 42k den un tempo di 3 ora y 23 min. 
Un tempo cu Melvin Dabian mes no por a spera. 
Un tremendo tempo pa su prome Marathon en 
especial esun di San Francisco cu ta conoci pa 
su retonan di sero y tambe e Golden Gate Bridge 
cu no ta uno facil y lo tin cu wordo cori 2 biaha. 

Despues cu Melvin Dabian tabata 1 siman 
na San Francisco, caminda cu el a continua 
cu su trainingnan en preparacion pa cu e 
marathon, el a bin encontra cu un weer cu 
asina frieu. E mainta di trainingnan tabata 
un tiki dificil: E halamento di rosea tabata 
un tiki fastioso y dimes tambe e frieu tabata 
domina e curpa na comienso di e training. 
Esey a haci cu Melvin Dabian mester a cumpra 
algun cos extra manera muts, gloves y long sleeves 
p’asina tene e curpa cayente vooral p’e prome 
parti di careda cu ta start 05.30am. Cosnan cu 
Melvin Dabian no ta costumbra cune aki na Aruba. 

E careda mes di San Francisco tabata uno sold out. 
Cu mas di 25.000 coredor di tur parti di mundo. 
N’e startline Melvin tabata den wave 2 net patras 
di e coredornan Pro>s/Elitenan di tur parti. 
E careda mes a bay hopi bon. E idea tabata 
pa cuminsa e careda easy y termin’e duro. 
Factor di e weer tog a hunga un rol na fabor 
di Melvin Dabian. E weer a keda frieu y fresco. 
Segun e careda tabata desaroya Melvin Dabian 


tabata sinti cu e tabata dominando e seronan 
bon y tabata recover despues liher di nan. 
Melvin Dabian tabata monitor su holoshi 
Garmin constantemente p’asina tene su 
mes na schedule y asina dicidi su careda 
n’e ultimo parti faltando ainda lOk. Y asina 
termina su careda den e ora menciona. 

Resultado oficial overall Melvin Dabian a termina 
na di 292 lugar di 6025 participante di ful 
marathon. Di 269 lugar di categoria Masculino 
di e 3987 participante. Den categoria di edad 40 
- 44 Melvin Dabian ta termina 41 lugar di e 258. 
Melvin Dabian ta hopi satisfecho y 
contento cu su prestacion y e resultado. 
E ta un experiencia inolvidabel. 
Melvin Dabian ta gradici na prome lugar Dios 
Tata, su team completo di I-Run Aruba, y e no 
por keda sin menciona e personanan cu tambe 
a hunga un rol hopi importante den e logro aki. 
Ta su masahista Silvienne Valdez y su personal 
trainer Juan Valdez di Triple>s Fitness Center, su 
famia completo cu ta compañando Melvin na San 
Francisco, su big fan, su rumannan p’e tremendo 
suport den ultimo dianan aki y e motor mes tras 
di su logro cu ta su personal coach Beto Maduro 
y Jovita Maduro di Aruba Malmok Runners. 

Melvin Dabian mes lo ta kedando 1 siman mas 
na San Francisco caminda cu e lo sigui disfruta 
di su vacacion hunto cu su famia. 

BAN MOVE 

Camp 2015, 
cu ASU y IBISA 



ARUBA Sport Unie (ASU) en conhunto 
cu IBISA e aña aki atrobe a organisa 
nan Ban Move Camp pa muchanan 
entre 6 y 14 aña. Diferente cu añanan 
anterior e aña aki a ricibi asistencia di 
Federacionnan di Deporte p’e sport camp 
aki. E muchanan a haya oportunidad 
pa haci diferente deporte manera e.o. 
Turnen, Karate, Volley, Futbol, Tennis, 
Schermen, Crossfit, Atletiek, Tang Soo 
Do. E fechanan p’e camp tabata di 6 pa 
10 di juli na Centro Deportivo Playa y 
na San Nicolas Sport Center y di dia 13 
pa 17 di juli na Centro Deportivo Frans 
Figaroa. 

Durante e dianan aki e muchanan a 
ricibi instruccion deportivo di diferente 
federacion miembro di A.S.U. 

Fuera di deporte n’e facilidadnan, 
e muchanan a haci wega recreativo 
bao guia di instructornan di IBISA 
riba un dia. E muchanan a bay Parke 
Curason Jaburibari y a bishita “Rancho 
Ponderosa” pa conoce y sa con ta trata cu 


e cabaynan y un otro dia nan a bay den 
bus Community Pool na San Nicolas. 
P’e muchanan por a landa e muchanan 
mester a haya permiso di nan mayoman. 
E muchanan di San Nicolas a bin un 
dia Playa bishita “Linear Park” y Museo 
Historico y un otro dia nan a bishita Scol 
di Polis na Lago Heights.. 

Durante e sport camp dos dentista un 
di “Jeugdtandzorg” di Departamento di 
Salud y un di “Oral Health Care” a ricibi 
autorisacion di 206 mayor pa revisa nan 
yiunan oralmente duna nan instruccion 
di cuido dental y traha un nota p’e 
mayornan di e estado oral di nan yiunan. 
Aruba Sport Unie kier a gradici tur 
esnan cu a contribui p’e sport camp, 
Minister di Salubridad y Deporte, “Lotto 
pa Deporte”, Vertegenwoordiging 
van Nederland in Aruba, CEDE 
Aruba, Jeugdtandzorg y Oral Health 
Foundation. Tambe tur esnan cu di un of 
otro forma a aporta n’e "Ban Move Camp 
2015” cual a resulta un exito rotundo. 

DANON DELAMORE 

a gana ore y JOSHUA 

r 

KLABER a gana brons den 
e Korea Open 



liina 


nasn 



DIALUNA dia 26 di juli 2015 tabata 
e ultimo dia di e Chuncheon Korea 
Open y Brazil Taekwondo Stichting 
tabatin e ultimo dos atletanan infantil 
cu a bringa den nan categoria. 
Joshua Klabér a topa 
Uzbekistan, kende tabata hopi mas 
agresivo cu Joshua Klabér y cu no 
tabata basila. 

E hoben atleta aki di Uzbekistan no 
conoce misericordia y tabata riba 
Joshua Klabér claba. 

Joshua Klabér a logra di wanta e 
prome rond bon, pero e atleta di 
Uzbekistan a logra di score 6 punto 
contra e 1 punto di Joshua Klabér 
den e prome rond. 

Den e di dos rond cos a cambia 
totalmente Joshua Klabér a logra di 
score un punto mas, pero e aleta for 
di Uzbekistan no a perde pa gana 
y a pone Joshua Klabér hole su pia 
y Joshua Klabér no por a wanta su 
lagrimanan y e referee a para e pelea. 
Uzbekistan a sali victorioso den e 
pelea aki y Joshua Klabér mester 
a keda contento cu su medaya di 
brons. 

Despues tabata turno di Danon 
Delamore, kende a bringa su prome 
pelea contra di Russia. E hoben atleta 
for di Russia a bin pa busca su victoria 
cerca di Danon Delamore, pero esaki 
a haya su mes na ordo di dia for 
di Danon Delamore, kende a pone 
su pianan den cara di e Russiano 
den e prome rond poniendo Danon 
Delamore cu un bentaha di 6-2. 

Den e di dos rond e Russiano a bin 
mas agresivo riba Danon Delamore 
unda cu e tabata sa di score su 
puntonan lagando Danon Delamore 
wanta duro na su cabez asina mes 
e Russiano a logra yega 7 punto 
y e score a caba na 9-7 pa Danon 
Delamore. 

Den final Danon Delamore a topa 
cu India y tabatin un intercambio 
di skop. Danon Delamore a wanta e 
contra atakenan di India bon p’asina 
mantene e na score 8-2. 

Den e di dos rond Danon Delamore 
a sigui cu su avalancha di atakenan 
poniendo e score na 14-2 logrando e 
prome medaya di oro na Korea den 
historia di Aruba. Clifford Rasmijn, 
kende a coach e team di Aruba ta 
contento cu e resultadonan. 

RBC Royal Bank # s Art 
Rules Aruba, Master 
Edition, ta den full swing 


Den su di ó aña riba e isla 


ARUBA su programa #1 di Arte, Art Rules 
Aruba, ta bekpa dos otro siman mas. Despues 
di a habri riba dia 20 di juli, 2015, Art Rules 
Aruba ta “e” plataforma pa hobennan artistico 
Arubiano, explorando y desaroyando nan 
talentonan artistico durante e vakantie di 
zomer. 

E tayernan di arte, den 7 Disciplina di Arte 
incluyendo; Skirbimento Creativo, Media 
Creativo, Baile, Teatro, Musica & Presentacion, 
DJ y Arte Culinario, ta tumando lugar den 
Wilhelminastraat n’e Rietveld Art Academy. 
Art Rules Aruba a provee educacion di arte pa 
mas di 600 mucha desde su cuminsamento 
na 2010, cu e ayudo di RBC Bank y otro 
negoshinan local generoso. 

Art Rules a haci’e posible pa inverti den e 
desaroyo di nos hubentud y tambe el a motiva 
y sostene centenares di hoben Arubiano den 
nan lucha pa excelencia. Art Rules Aruba 
actualmente tin mas di 50 alumno studiando 
arte den exterior. 

Fundadornan Ira y Ayra Kip ta berdaderamente 
contento cu nan vision pa un plataforma 
di Arte Educacional ta sigui crece y nan ta 
orguyoso di por a ofrece Art Rules Aruba aki, 
y p’e ultimo dos añanan tambe riba nos isla 
ruman di Corsou, unda cu “Art Rules Curaçao” 
a caba di conclui siman pasa. 


E “Edicion Master” di e aña aki a recluta un 
ekipo di Educadornan Master for di exterior, 
kendenan a bin Aruba pa duna les na nos 
studiantenan local, y algun di nan ta famoso 
den nan respectivo industria, manera e 
Maestro di Skirbimento Creativo, Lemon 
Andersen, kende ta un ganador di e Emmy 
Award, y New York Times 2010 escritor, 
Director, Poeta y Presentador. 

E ta conoci tambe pa su presentacionnan den 
e Russell Simmons’ Def Poetry Jam. 

Un otro educador bon conoci y altamente 
experiencia di e aña aki ta Maestro di DJ Young 
Guru. Conoci como un di e ingenieronan di 
audio y Productornan di Record mas famoso 
na mundo, Young Guru t’e ingeniero y DJ # 1 di 
e Rap Mogul Jay Z y Productor di Beyonce. YG 
ta un experto den sonido y crea musica, cual e 
ta compartiendo cu su studiantenan riba e isla. 
Tambe extendiendo e programa globalmente 
den e Edicion Master aki t’e practicante di 
Teatro, Activista y Presentador Sur Africano, 
Thokozani Ndaba. 

Señorita Ndaba ta un ex-recipiente di e Ford 
Foundation Fellowship, kende a completa su 
Masters Degree n’e NYU Steinhardt Educational 
Theatre na New York. Actualmente e ta basa 
na Johannesburg. 


“E programa a selecta e aplicantenan 
di mas ambicioso y apasiona, 
kendenan berdaderamente kier a 
sigui nan educacion y carera den arte, 
“ segun fundador Ayra Kip, tocante e 
studiantenan di e aña aki. 

Art Rules Aruba ta tumando lugar di dia 
20 di juli pa 31 di juli, cu un show final 
grandi tumando lugar riba diasabra, 1 
di augustus. 

Pa informacion tocante e resto di e 
ekipo, ultimo informenan, noticia 
y mas, bishita www.artrules.org 
facebook.com/artrulesaruba Twitter @ 
artrulesU Instagram@ artrulesflicks. 

E programa di arte culinario a recluta algun di e 
isla su top chefnan, kendenan ta compartiendo 
nan tempo balioso y conocemento balioso cu 
e studiantenan. Chef Miguel Garcia, di Aruba 
Marriott Resort, ta siñando participantenan 
tocante e Historia di Arte Culinario; Chef 
Ervin Husken, di Screaming Eagle Restaurant 
ta presentando e Principionan y Practicanan 
di traha Ice Cream, cubriendo tanto ice 
cream como sorbet; Chef Matt Boland di Divi 
Resorts ta papiando tocante Principionan 
di Cushinamento Saludable y yudando e 
muchanan traha nan platonan comun di tur 
dia, super saludable! 

Chef Urvin Croes di Kitchen Table y White 
Modem Cuisine ta introduciendo Principionan 
di Cushinamento Vegetariano y Vegan; 
Chef Stephen Toevs di Ritz Carlton Aruba 
ta demostrando con pa corta Pisca y Carni y 
e habilidadnan basico necesario pa traha cu 
carni y cuminda di lama, mientras cu Chef 
Dora Wang di Ritz Carlton ta elaborando riba 
Cushinamento di Pastry y Principionan di 
Pastry. 

Aki por mira algun di e actividadnan cu a tuma 
lugar n’e scol siman pasa! 

Yiu muher di Whitney Houston y Bobby Brown 

Bobbi Kristina Brown 
A FAYECE despues di 
naas di 6 luna den coma 


RONDONA pa su famia, e yiu muher di Whitney Houstin y Bobby 
Brown, Bobbi Kristina Brown a fayece diadomingo 6 di juli 2015. 
“Porfin e ta na paz. Nos ta gradici tur cu a mustra nos tremendo sosten 
di amor y encurashamento durante e ultimo lunanan cu a pasa,” e 
famia di Whitney Houston a bisa. E unico yiu di Bobby Brown y difunto 
Whitney Houston a wordo haya inconsiente den un badkuip na su cas 
dia 31 januari ultimo y for di e dia ey a bay den coma. 

Dia 24 juni, Pat Houston, tanta di Bobbi Kristina, a emeti e siguiente 
declaracion: “Apesar di tur esfuerso medico, Bobbi Kristina su condicion 
a keda empeora. Fordiawe, elawordoponi den cuido hospicio. Nos ta 
gradici tur hende pa boso sosten y oracion. Awor e ta den man di Dios.” 
Bobbi Kristina di 22 aña a fayece un poco mas di tres aña despues cu 
su mama, Whitney Houston a fayece hoga den su badkuip den su suite 
na Beverly Hilton hotel e dia prome cu Grammys 2012. 

Bobbi Kristina a wordo haya cara bou y inconciente den e badkuip yena 
ful cu awa. Polis a bisa cu e tabata un caso di hogamento. 

Nick Gordon, amigo di Bobbi Kristina, a bisa e tempo ey cu tabata parce 
cu Bobbi Kristina no tabata hala rosea y no tabatin pulso prome cu 
ayudo a yega. Polis lo sigui investiga e causa original di morto di Bobbi 
Kristina. Ainda no ta conoci ki dia lo haci autopsia, pero tur resultado 
lo por dura algun siman. Bobbi Kristina tabata e unico heredero di e 
cantante Whitney Houston y tabata kier a sigui den e pasonan di su 
mama y bira un cantante y actris. Sinembargo su carera nunca a haya 
chens pa cuminsa. 


Auto envolvi den 
atraco na Giro 
Bank, sendi na 
candela 


KRALENDIJK- Ayera merdia, a tuma lugar un atraco 
na Giro Bank na Bonaire, algo cu no sa sosode, pero aki 
por mira cu ni Bonaire ta sigur mas. 

Pero e atracadornan aki tambe ta sabi, pasobra despues 
di a comete e atraco, nan a bay den mondi y asina a 
sende e auto na candela. 

Cu cuanto placa a bay cune, te ainda no ta conoci, pero 
nos lo sigui informa. 

Chef Antonio Vidal 
specialisa den 
Certified Angus Beef 

Pa un tempo limita na L.G Smith's Steak & 
Chop House 


DIABIERNA ultimo, AWEMAINTA y algun otro miembronan di 
prensa a haya e oportunidad pa purba algun snacks prepara pa Chef 
Antonio Vidal, co-propietario di e restaurant na Texas, Ranch 616 
cu ta ofrece platonan innovativo cu ta inclui sabornan for di Golfo 
Mexicano te Texas. 

Pa un tempo limita L.G Smith’s Steak & Chop House tin ‘Certified 
Angus Beef Brand Chef, Antonio Vidal como parti di su team culinario. 
Durante su estadia na Aruba, Chef Antonio lo prepara un 3course 
menu special cu lo figura sabornan original di Texas cu un ‘twist’ di 
L.G Smith’s Steak & Chop. 

E oferta pa e 3 course menu di Chef Antonio Vidal lo ta valido for di 
dia 23 di juli te cu dia 16 di augustus. 





Chef Antonio 
Vidal disfrutando 
su estadia na 
Aruba 


‘CELEBRITY’ Chef, Antonio Vidal di Texas y co-propietario di e 
famoso restaurant na Austin, Ranch 616, ta disfrutando su bishita 
na Aruba y haciendo bishita na algun di nos restaurantnan pa asina 
conoce kico Aruba tin pa ofrece den e mundo culinario. 

Chef Vidal a bishita Aruba’s Hollywood Smokehouse pa purba un 
smoked barbecue autentico Americano. Pero a keda sorpresa cu e 
‘triple smoked brisket vodka’ cushina cu vodka cu ta wordo crea pa 
su bon amigo y bisiña na Texas, Tito, di Tito’s Vodka. 

“Mi ta pura pa bay cas y hiba e informacion aki pa mi amigo y cont’e 
kico Hollywood Smokehouse ta haci cu su Vodka te aki na Aruba,” 
e Chef a bisa. 

Chef Vidal a keda encanta cu e smak unico cu e vodka a duna na e 
‘brisket’ y a saca potret tambe pa e mustra su amigo na Texas. 

Minister Hooyboer-Winklaar ta anuncia: 


Prome fase di 
RENOBACION na 
Colegio San Nicolas 


den su dia 


MANERA informa den comunicacion 
anteriormente, e mandatario encarga 
cu enseñansa, Michelle Hooyboer 
Winklaar a compromete di haci tur 
cu ta na su alcance pa traha pa crea 
un ambiente optimal na Colegio San 
Nicolas. 

Aki ta trata na inversionnan substancial 
pa percura cu tin suficiente klas lokaal 
y tambe drecha un parti di e scol ubica 
den e gebouw Arubanita. A muda tur 
les for di e parti aki y a scot e site. 

Banda di esaki, hunto cu DOW a 
termina tur documento necesario pa 
por a manda renobacion den 2 fase 
pa FDA pa wordo aproba. Unabes 
tin aprobacion por cuminsa cu e 
renobacion di Arubanita y Maria 
Regina completamente den cual 2 
edificio lo bay ubica Colegio San 
Nicolas completamente. 

E prome fase ta den su ultimo dia nan. E 
prome fase a inclui un “lerarenkamer” 
adecua y cu tur facilidad cu nan tin 
mester. Tambe diferente kantoor cu ya 
pa un tempo largo tabata un necesidad. 
Tambe a termina 1 klaslokaal cu desde 


nan final 


cu a haci e blok nobo, a keda sin wordo 
termina. 

Cu esaki mas algun otro accion cu a 
tuma, Colegio San Nicolas ta cla pa 
aña escolar 2015-2016. “Colegio San 
Nicolas lo ricibi e inversion necesario 
pa crea un HAVO unda e infrastructura 
ta refleha e tremendo capacidad y 
potencial di ambos docente y alumno” 
Minister Hooyboer-Winklaar a bisa. 

Ta bon pa corda tur studiante cu 
Colegio San Nicolas su “summerschool” 
ta cuminsa dia 3 augustus y ta 
termina dia 13 augustus y cu nan 
tin te dia 31 juli 2015 pa inscribi via 
email csnschooladm@gmail.com. 

E orario lo ta di 8 di mainta pa 12or 
merdia y tin un capacidad di maximo 
60 studiante. Durante summer 
school lo ofrece preparacion riba e 
siguiente materianan: Nederlands, 
Engels, Wiskunde A, Wiskunde B, 
Economie/Management & Organisatie, 
Natuurkunde/Scheikunde. 

E summer school ta gratis y ta pidi tur 
alumno pa aplica lo mas pronto posibel 
ya cu e cuponan ta limita. 

FRANS Bauer, su casa y nan 4 yiunan ta 
na Aruba atrobe, e biaha aki pa tres siman. 
Procedente di Roosendaal, Hulanda, Frans 
Bauer ta un cantante popular conoci pa su 
specialidad, esta e levenslied, cu su letranan 
di curason y bunita melodia. 

Despues di a lanta den un area sumamente 
pober, Frans Bauer a aspira pa sali di su 
circunstanianan via musica, for di un edad 
hoben. 

Inspira pa Julio Iglesias, Elvis Presley y Koos 
Alberts, un otro cantante Hulandes, Bauer a 
logra di lansa su carera na 1987 ora el a graba 
su prome single: Ben Je Jong? 

E productornan Hulandes, Rudi Schreijenberg 
y Emile Hartkamp a duna Frans Bauer un man 
cu e aspectonan tecnico di e produccion, y e 
resto ta historia! 

Frans Bauer a logra fama local, sigui pa fama 
nacional, ora cu el a participa den All You 
Need Is Love, un show di television popular, na 
cuminsamento di aña 1992, unda cu e mester 


a scoge dos fanatico 
femenino pa sali riba 
un “date.” 

Na 1994 el a dal 
den su prome 
hit nacional cu e 
cancion romantico 
“Als Sterren Aan De 
Hemel Staan”, y na 
1997 el a causa un 
furor na Alemania 
cu su album “Weil 
Ich Dich Liebe, 
paso mi ta stima bo”. 

Frans Bauer su fama a sigui crece t’e punto cu 
el a haya su mesun show di realidad, titula De 
Bauers, den cual su bida diario, incluyendo 
su bida familiar cu su casa Mariska van 
Rossenberg, ta wordo graba. 

Bauer tambe ta diseña un liña di paña p’e 
cadena di tienda di Vroom & Dreesmann, basa 
na Hulanda. 


Frans Bauer, 

kende por ser mira riba e portret aki hunto 
cu Divi Resort su miembro di gerencia, 
Gerrit Griffith, a gana varios premio y honor, 
incluyendo e titulo di Ridder in de Orde van 
Oranje-Nassau, danki na su trabou caritativo 
y e Gouden Televizier-Ring, p’e show di 
realidad cu antes tabata transmiti na television 
Hulandes. 








Minister Benny Sevinger: Aruba a haya elogio di Nacionnan Uni y Deutsche Bank 


Aruba a revoluciona 
proyectonan di infrastructura 
pa logra Green Corridor 


SEGUN Minister di Infrastructura, Minister 
Benny Sevinger, e mihor cos cu un pais por 
haci na momentonan di retonan economico, ta 
inverti den su infrastructura. Pesey Gabinete 
Mike Eman II a dicidi pa sigui cu e proyecto 
Green Corridor. Pasobra e ta stimula creacion 
di trabou y ta un proyecto cu su pago ta wordo 
reparti den un periodo di 20 aña. 

Durante conferencia di prensa dialuna mainta 
di Gobiemo, Minister encarga cu Inff astructura, 
Benny Sevinger a splica di e proceso pa logra 
yega na Green Corridor y cu su finanaciamento 
cu Deutsche Bank a aproba siman pasa. 

E mandatario a expresa su satisfaccion cu a logra 
yega na e “financial closing”, ora cu ODINSA 
y Deutsche Bank a firma e documentonan 
necesario, despues cu expertonan a pasa den 
un camber yen di documento. 


Minister Sevinger a repasa con e proyecto di 
Green Corridor a cuminsa, uzando e formula di 
PPP (Private Public Partnership) cual tabata un 
sistema cu no tabata mucho conoci den Caribe 
e tempo ey, mas o menos cinco aña pasa. 

E destaho publico di proyecto Green Corridor, 
el a splica, ta e prome di e magnitud aki cu ta 
wordo realisa via di e formula menciona. Pa 
motibo cu e no tabata un sistema mucho conoci 
aki banda, pero si na Hulanda, mester a haci 
algun cambio den ley. 

“Nos a haya hopi elogio, e.o. di Nacionnan Uni, 
pa e forma con Aruba ta realisando e proyecto 
aki. Nacionnan Uni ta evaluando si ta bay haci 
uzo di e experticio cu Aruba a logra via di e 
formula aki, pa wordo uza den otro areanan 
di e region Caribense. 

Nacionnan Uni ta kere den e forma con Aruba 
a realisa e proyecto, tanto e proyecto riba su 


mes como e otro componentenan manera con 
e ta eleva calidad di bida den e barionan unda 
e camindanan ta pasa, atrayendo inversionnan 
di afo. 

Esaki ta loke nan kier comparti cu otro islanan.” 
El a agrega cu lo organisa un exposicion di 
Green Corridor na final. 

No tabata solamente pa Nacionnan Uni cu e 
formula aki tabata diferente, pero expertonan 
di Deutsche Banktambe a expresa cu e formula 
uza aki tabata algo excepcional. Nan tabata 
custumbra cu PPP-nan Mericano y hopi di 
e ciudadnan grandi di Merca, cu tur nan 
experticio, no a logra yega na e deal financiero 
cu a logra pa Green Corridor. 

Pesey e mandatario a bisa di ta hopi orguyoso 
cu e team di DOW y Infra cu a participa den 
henter e proyecto aki y e profesionalismo cu 
nan a demostra. 

Proyectonan cu impacto grandi 
riba tereno economico y social 
ta haci Aruba hopi competitivo 
compara cu e region 


DURANTE conferencia di prensa semanal, 
Prome Minister Eman a papia rib’e ultimo 
desaroyonan cu tin un impacto grandi 
economico positivo pa pais Aruba. 

Un di e proyectonan aki ta Green Corridor. 
Minister di Infrastructura Sevinger, algun 
siman pasa tabata na New York, representando 
Aruba pa tur loke ta regarda financiamento di 
e inmenso proyecto Green Corridor. 

Eman: “Siman pasa diabierna, nos a wordo 
notifica cu formalmente tur cos a keda cla cu e 
financiamento aki cu Deutsche Bank. Sin duda 
algo hopi importante pa Aruba y su hendenan.” 
Un conexion di cuatro via (vierbaansweg) 
entre Oranjestad y San Nicolas ta un topico cu 
pa añanan tabata den discusion. Tambe con su 
ehecucion mester a bay. 

Terenonan den naturalesa e tempo ey tabata 
hunga un rol pa loke tabata ehecucion di e 
proyecto aki. 

“Ora nos Gobierno a sinta na 2009 nos a aserca 
mesora Rijkswaterstaat di Hulanda pa nan bin 
conseha nos riba e proyecto Green Corridor,” 
Prome Minister Eman ta bisa. 


Eman a splica cu su Gobiemo no kier a mete cu 
e terenonan den naturalesa y a bay en busca 
di un alternativa. Rijkswaterstaat a conseha 
Gobierno pa traha e ‘vierbaansweg’ aki te unda 
por, sin mishi cu casnan banda di caminda. 
Eman: “Anto ora yega na e artertianan 
importante prome yega San Nicolas cu ta 
e camindanan pazuid y panort pa drecha 
esakinan. Asina e fluho di trafico por bay 
mas liher cu bon indicacion, bon desaroyo di 
trottoir, pa por resolve stagnacion di trafico y 
uno mucho mas sigur tambe.” 

Eman a bisa cu loke Gobierno a pone como 
prioridad for di un inicio ta cu no solamente 
mester mira e aspecto di trafico, con liher 
conecta Oranjestad cu San Nicolas, pero pa 
crea un embeyecimento di ambiente rond di 
unda e infrastructura ta wordo desaroya. “Bo 
ta bay haya for di Pos Chikito, Savaneta, Yara, 
Brazil, Cura Cabay, Mabon, Zeewijk te San 
Nicolas, no solamente camindanan drecha y 
nobo, pero bo ta haya tambe cu entre caminda 
y casnan un embeyecimento importante pa 


esnan cu ta biba banda di caminda, 
tambe p’esnan cu cana eybanda y pa 
e muchanan di bisindario. 

Nan ta haya lugarnan pa hunga. E 
enfasis aki cu Gobierno a pone pa e 
ambiente di bida ta haci e proyecto 
algo hopi special pa Aruba. E proyecto 
aki ta pone nos pais rib’un siguiente 
etapa di progreso y na mes momento 
e desaroyo di calidad di bida di tur 
esnan cu ta biba di Pos Chikito te cu 
San Nicolas.” 

Hunto cu e desaroyo importante aki ta bay bin 
tambe un coneccion cu Linear Park. Aki hende 
por core bais y cana of core den trankilidad. 
Eman ta bisa: “Nos ta conecta Linear Park 
te San Nicolas, loke cu a bira un otro parti 
esencial di e proyecto. Ta bay bin un fietspad di 
kilometernan largo cu ta core for di aeropuerto 
te San Nicolas. Algo excepcional. E ta bay ta 
bon pa famia henter pa por sea core bais, cana, 
core y tur esaki den ambiente trankil y sigur.” 
Durante e siguiente añanan e proyectonan 
Green Corridor, construccion di waf di 
container na Barcadera y reconstruccion y 
ampliacion di hospital ta bay ta den desaroyo 
simultaneamente. Loke tin su impacto grandi. 
Si tur cos cana bon cu e proyecto ‘Watty Vos 
Boulevard’ na 2016/2017 ta bay tin 4 proyecto 
di un magnitud enorme cu tin impacto positivo 
rib’e desaroyo social economico di Aruba. 
“Creacion di trabou, impulso economico y 
creando un cuadra di infrastructura cu ta haci 
Aruba hopi competitivo compara cu e region 
aki. 


Minister Sevinger 

Riba cada flerin cu inverti 
den Green Cerridor, ta 
haya Afl. 1,60 bek riba 
inversion haci 


GREEN Corridor no solamente ta trece un 
cambio den e calidad di bida di e ciudadano 
di Aruba, pero e ta crea mas cupo di trabou y 
tambe ta trece mas siguridad. 

Esaki ta loke cu Minister Benny Sevinger a 
trece dilanti den un conferencia di prensa 
dialuna mainta. 

E mandatario a splica e dos aspectonan mas 
importante cu e ta mira den Green Corridor: 
cu ta eleva calidad di bida di e ciudadanonan y 


ta trece mas siguridad. 
E ta kere cu 
accidentenan pisa 
manera cu nos conoce 
riba e caminda grandi 
di San Nicolas pa Playa, 
ta bira hopi menos. 
Esaki principalmente 
pasobra na momento 
di pasa auto no ta 
topa directamente cu 
trafico di direccion contrario. 

“Esaki sigur no por pone un prijs riba dje,” el 
a duna di conoce. 

Otro cos cu Sevinger ta kere cu no por 
pone un prijs riba dje ta e calidad di bida di 
ciudadanonan cu ta pasa hopi tempo den 
filanan di auto pa bay traha mainta y atardi ora 
di bay cas. E tempo di biahe aki ta bay baha y 
cada minuut cu nan spaar, cu nan por comparti 
cu nan famia, cu ta algo impagabel. 


Ademas, el a bisa, proyectonan di e magnitud 
aki ta paga nan mes. 

“Hopi biaha tin discusionnan con ta paga, pero 
e proyectonan aki ta paga nan mes, debi na e 
desaroyo economico cu nan ta trece cu nan. 
Cada florin cu nos inverti den e proyecto aki, 
nos ta haya un 1 florin cu 60 cent bek den 
“return investment” pa pais Aruba. Pues nan 
ta paga pa nan mes a lo largo p’e desaroyo cu 
nan ta trece,” Sevinger a bisa. 

Tur e partidonan envolvi den Green Corridor 
ta na Aruba e siman aki y Minister Sevinger 
y su Team ta preparando un encuentro cu e 
partidonan pa splica mas rib’e proyectonan 
y e impacto di nan riba desaroyo di e pais. 
E mandatario tabatin palabranan di elogio 
pa su team pero tambe pa Prome Minister 
Mike Eman, kende tur siman tabata pusha p’e 
proyecto avansa, despues cu e tabatin mas 
di 30 aña den lachi di mesa drumi pa wordo 
ehecuta. 

Un otro proyecto di re-educacionpa hobennan na caminda 

The Change Camp, 
Skol di Disiplina y 
Educacion 


DESPUES cu Aruba Bootcamp a hay’e 
obliga ta cera su porta pa motibo di hygiene, 
awor tin un otro proyecto di re-educacion 
na caminda. 

Astrid Vries, ex miembro di directiva di e 
bootcamp anterior, ta den e proceso di lanta 
su supuestto ‘The Change Camp, Skol di 
Disiplina y Educacion’. 

“Mi proyecto no por wordo compara cu e 
camp anterior. Mi kier bay mas leu cu mi 
vision. Prome cu mi a forma parti na e camp 
anterior, mi tabatin un vision di con mi por 
yuda e hubentud. Esaki mi a purba haci 
tambe den e camp anterior, sinembargo 
mi no a logra eynan. Pero si bo tin algo den 
bo curazon, bo mester sigui cu n’e,” Astrid 
ta bisa. 

Astrid a habri un pagina riba facebook, ‘The 
Change Camp’ pa asina e wak con hende lo 
reaciona riba dje. Segun Astrid, hopi hende 
ta pensa cu e ta esun cu a kibra e bootcamp 
anterior p’sina cuminsa c’un otro proyecto. 
“Esaki no ta berdad. Hende por pensa loke 
nan kier pensa, si bo haci algo bon, toch bo 
lo haya critica. Ami kier sigui dilanti cu mi 
proyecto. E proceso pa habri ‘The Change 
Camp’ no ta facil, pasobra e ta algo grandi. 
E ta destina pa muchanan y hobennan siña 
con pa haya nan futuro trabou. Durante nan 
estadia den The Change Camp, e hobennan 
mester siña cushina, nan ta haya les di 
computer, nan ta siña traha den jardin y 
tambe nan ta haya les den cuatro idioma, 
p’sina nan por comunica mihor,” Astrid ta 
bisa. 

Astrid ta sigui bisa cu e ta den e proceso 
pa pone e directiva den otro y ta den 
negosacion pa un localidad. E ta bishitando 
hendenan di peso den economia p’sina e por 
haya un sosten pa su vision. 

Segun Astrid, The Change Camp no por 
wordo compara cu Aruba Bootcamp. 

“Nan no ta mescos. Ami no tin un cachot 
na unda mi ta hinca e muchanan cu mal 


comportacion pa straf nan. Ami lo tin un 
‘camber pa pensa’ na unda muchanan 
por sinta pensa over nan fout mientras 
nan por hiba un boeki of schrift. Ora nan 
comprende nan fout, nan por bay bek den 
klas. Muchanan no mester wordo siña a 
base militar,” Astrid ta bisa. 

Astrid ta bisa cu esaki ta un ‘Skol di 
Disiplina’. E muchanan lo haya informacion 
tocante nan comportacion y den e camp 
mes nan lo traha. Si nan no comporta nan 
mes, nan lo haya un ‘time-out’. 

E diciplina lo ta diferente na esun di e camp 
anterior, no rib’un manera militar. 

“Bo no por dril riba muchanan na un forma 
militar. Esey ta cansa e muchanan y lo duna 
nan miedo. Y a lo largo nan lo rabia mas. E 
manera mas eficiente ta pa papia cu nan y 
laga nan mira nan fout. 

E plan di The Change Camp, ta pa muchanan 
entre 10 pa 15 aña bay e camp despues di 
skol y keda eynan te cu 6or. Atardi, esnan te 
cu 18 aña, por bin, y nan por keda te 12or. 
“E muchanan di 18 aña no por tin ningun 
clase di influencia riba e muchanan mas 
chikito. E plan ta pa nan por keda drumi, 
pero lo no cuminsa cu esey di biaha. Esey 
lo ta algo pa futuro cu sigur lo costa mas 
placa,” Astrid ta bisa. 

Segun Astrid, ya tin mayornan cu ta puntre 
ki dia e lo cuminsa cu e proyecto aki. 

“Tin mayornan cu ta pusha mi pa cuminsa 
pronto pasobra nan tin e necesidad di e 
programa aki cu ta hopi importante pa 
Aruba. 

Hende ta realisa cu Aruba mester di 
un programa asina, no mescos cu esun 
anterior. Muchanan mester wordo yuda, 
nan mester haya structura. 

Sinembargo, esaki lo no ta bay ta un 
proyecto pa muchanan den problema, sino 
mas bien un ‘skol’ pa tur mucha,” Astrid ta 
termina bisando. 





School of Disciplii 

” Be The Change Y' 



Fiesta na Honor 
di Hesus, nos 
Amigo I Salbador 


HESUS, nos Amigo y Salbador ta di Fiesta dia 
29 di july. P’e motibo aki nos tin in Triduo na su 
Honor dia nan 26 - 27 - 28 pa 8’or di anochi y 
ta culmina dia 29 cu su fiesta. 

Lo cuminsa cu e Santo Rosario pa 7.30 pm sigui 
p’un procecion, p’e fiesta por sigui. 

Tambe nos lo bai conose un Tata nobo pa Koyari. 
Bin sin falta cu henter famia y honra Hesus, nos 
Amigo y Salbador cu boso precencia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y invitacion 

Nos ta expresa nos mas sincere gradicimento na tur famia, 
amigo y conocirnan cu di un of otro manera a mustra nan 
atencion durante enfermedad, fayecimento y entiero di nos 
defunto stima 



Sra Filomena Catharina Ras 

Mihor conoci como:"Tanchi Mena" 

Gradicimento na tur hende cu a hasi oracion pa nos defunto 
stima. Gradicimento especial na Dr. Kock, Dr. Wills, su sobrino 
stima Pader Coby, Pader Jairo, Pader Wider y tambe su dos 
amiganan; Sabina y Maria y tur e gruponan di oracion cu a 
compaña nos durante su enfermedat. Tambe na tur esnan cu a 
yama y manda mensahe y un gradicimento especial na zuster 
Olivia y Lola di Kanker Fonds cu a yuda nos hopi bon.Tambe na 
tur persona cu tabata tin nos den nan oracion y tambe na tur 
esnan cu a compaña nos. Un danki especial na Aurora Funeral 
Home pa nan bon servicio. 

Alavez nos ta invita tur famia, amigo y conocirnan pa 2 santo 
sacrificio di misa pa Descanso di su alma cual lo tuma lugar na 
misa Cristo Ry Brasil; diaranson 29 y diabierna 31 di juli pa 7'or 
di anochi. Diabierna despues di misa lo tin un resamento di 
Rosario na cas: Pos Chiquito # 89-C 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Cu dolor na nos curazon, pero conforme cu e boluntad di DIOS, 
nos ta participa fayecimento inespera 



Rawlin Luigi Silvania 

Mihor conoci como:"Speedy" 

*03-07-1984 - t25-07-2015 

Ta invita pa e acto di condolencia y despedida cu lo tuma lugar 
diasabra 1 di augustus 2015 na Aurora Funeral Home di 1 'or pa 
4'or di atardi. Nos defunto stima lo wordo crema den seno 
familiar. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu imenso dolor pero conforme cu boluntad di Dios 
Nos ta anuncia fayecimento di 



Juan Benito Boekhoudt 

»29-06-1941 -+23-07-2015 


Na nomber di 

Su Casa: Sra. Sira Boekhoudt 


Su yiunan: Eric Boekhoudt y Miranda y yiunan 

Dolf Boekhoudt y yiunan 
Wendy Boekhoudt y yiunan 
Francis Boekhoudt y Omaira y yiunan 

Ruman: Benjamin Boekhoudt y sra. Amparo 


Nieto y Nietanan: Randolf y Ivonne Boekhoudt 
Lisandra y Eldrick Arends 
Cindy Arends 
Jerrick Boekhoudt 
Dolfito Boekhoudt 
Mary-Ann Boekhoudt 
Lixciendra Boekhoudt 
Jerremy Boekhoudt 
Vince Boekhoudt 


Bisanietonan y bisanieta: Isaac Boekhoudt 

Eshon Webb 
Esheline Webb 


Swa y cunjanan, tanta y omonan, prima y primonan, ihanan y 
ex-coleganan di Astec. 

Famia Boekhoudt y demas famia cual ta hopi pa menciona ta 
invita tur amigo, bisinja y conocirnan pa asisti na acto di 
entierocual lotuma lugar diamars 28 juli 2015 pa 4'or di atardi 
saliendo for di Aurora Funeral Home pa Santana catolico 
Noord. E resto mortal lo ta reposa for di 2'or di atardi na Aurora 
Funeral Home. 


Adres pa condolencia: Aurora Funeral Home, dialuna 27 juli 
2015 for di 7'or pa 9'or di anochi. 

Enbes di flor of krans lo tin un box pa donacion na Koningin 
Wilhelmina Kankerfonds. 







Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Bou di alanan di Dios mi ta sigur. 

Abo cu ta biba bou di amparo di Altisimo, ta hospeda den 
sombra di Dios omnipotente, bisa Senor:"Mi refugio, mi forti, 
mi Dios, den kende mi ta pone mi confiansa!" 

Salmo 91:1-2 

Cu hopi tristesa, pero conforme cu boluntad di Dios y 
agradecido pa tur loke Rofina a hasi y nifica pa nos, nos ta 
anuncia fayecimiento cristianamente di nos estimada: 



Rofina Dorival-Lopez 

Mihor conoci como "Fina" 

*10-07-1946 -124-07-2015 


Na nomber di su: 
Estimadoesposo: 
Yuinan: 


Nietonan: 

Mama: 

Rumannan: 


Mescoscu ruman: 

Sobrinonan: 
Richard, Franscois, 
Clementy Bertin 
Cunanan: 

Ihanan: 


Marcus Dorival 

Sholanski Dorival 

Cyrus y Bianca Dorival-Groen 

Osmond Dorival y Renata Chodor 

Joshuay Sienna 

+Rosa Lopez-Eckmeyer 

Vda. FortunataTromp-Lopez 

Thoma y Frans Kelly-Lopez 

Ina yThomas Quandus-Lopez 

Irenay Ale Croes-Lopez 

Mildred Lopez 

Pablo y Reina Lopez-Orman y yuinan 
Arcadio Lopezyfamia 
Majorie, Siegfried, Marion, Marisol, Freddy, 
Ivan, Yvette, Marlon, Alain, Suki, Milanka, 

Jennifer, Michael y Jacinta na Hulanda 
Marlon, Alain, Milanka y Marion 


Su primo y primanan, amiganan na Aruba, Maria Koolman, 
amiganan na Corsou, Marvis, Dulce, Jetta, Carmen, Mayris y 
Tony, su ayudante na cas, enfermeranan di Wit Gele Kruis y dr. 
Algera. 

Lo tin e oportunidad pa extende condolencia na famianan riba 
Diahuebs dia 30 di Juli 2015 entre 7ór y 9ór di anochi na Aurora 
Funeral Home. 

Famianan Lopez, Dorival, Groen, Chodor, Eckmeyer,Tromp, 
Kelly, Quandus, Croes, Lampe y demás famianan ta invita tur 
amigo, bisina y conocirnan pa assisti na acto di entiero cual lo 
tuma lugar Diabierna dia 31 di Juli 2015 pa 4ór di atardi 
saliendo for di Misa Santa Anna pa Santana. E restonan mortal 
di nos defunto stima lo wordo transporta 1:30 ór di atardi for di 
Aurora Funeral Home y ta reposa for di 2ór di atardi den Misa 
Santa Anna. 

Lo tin misa pa nos defunto stima riba Dialuna dia 3, Diaranson 
dia 5 y Diabierna dia 7 di Augustus 2015 pa 6:30'or na Misa 
Santa Anna. 

Na lugar di flor of krans un donación pa "Wit Gele Kruis" lo ta 
altamente aprecia. Den misa lo tin un box disponibel. 

Nos ta pidi nos disculpa si den nos tristesa nos por a lubida un 
ofmasmiembrodifamia. 

Wegcmcm 
Panamericano 
Toronto 2015 
a yega su 
final 


cu un bunita y mahestuoso 
ceremonia di clausura, e ciudad 
di Toronto, Canada a sera e 
Weganan Panamericano 2015. 
Un Weganan Panamericano unda 
mas cu 80 record a ser kibra y cu 
lo keda recorda pa semper debi e 
impacto cu e tabatin riba e ciudad 
di Toronto y su habitantenan. 
Loke mas a resalta n’e weganan 
aki t’e participacion record di 
atletanan femenino, un total di 45 
porciento. Hasta deportenan nobo 
femenino a debuta durante di e 
Weganan di Toronto 2015 manera 


baseball, canoa, rugby y golf. 

Mas cu 1 miyon hende pa dia tabata 
bishita e website di e organisacion, 
mientras riba Twitter mas cu 220 
miyon tweet pa dia, sin lubida 
Facebook di Panam Toronto a 
haya mas di 5.5 miyon. 

Bou grito y aplauso, tur e 
delegacionnan a drenta hunto 
den e famoso stadion di Rogers 
Centre, entre nan mas cu claro nos 
delegacion di Aruba. 

E abanderado pa nos delegacion 
tabata Thashaina Seraus di 


bowling, kei 
formidabel ] 
pasa. Cu actn 
Serena Ryc 
Toronto, Pitl 
atletanan a g 
show super e 
Eshowprepa 
e celebracion 
e union, ded: 
di e ciudad T 

A paga e pel 
“Shine your 
grupo di mi 







lde a haci un papel 
pa Aruba algun dia 
lacion di e artistanan 
ier, un nativo di 
)ull y Kayne West, e 
;osa un mundo di un 
spectacular. 
ra tabatin como tema 
cultural como tambe 
icacion, y diversidad 
oronto. 

betero cu e cancion 
light” canta pa un 
.tcha cu a trece un 


mensahe di inspiracion pa tene 
e candela di speransa bibo p’e 
generacionnan cu ta sigui. Asina 
tambe e Weganan Panamericano 
Toronto 2015 a yega su final. 
Mas cu claro no por a falta e 
famoso vuurwerk a wordo cendi 
cu a ilumina full e ciudad di 
Toronto. 

Aki 4 aña, nos atletanan di Aruba 
lo ta cla pa representa y defende 
e bon nomber di nos pais den e 
Weganan Panamericano Lima 
2019 cu lo inicia riba 26 di juli di 
dicho aña. 

Miss Teen Aruba International, 

Isamae Solognier, 
a biaha pa El 
Salvador 


DIADOMINGO nos Miss Teen Aruba International 2014, Isamae 
Solognier a biaha pa El Salvador pa representa nos dushi isla stima n’e 
certamen di beyesa “Miss Teen Américas”. 

Isamae a haya bishita na aeropuerto di su famia, amiga/onan y demas ser 
keri, kendenan a desea Isamae tur clase di exito den e certamen. 

Isamae Solognier: “Pa mi definitivamente pa representa Aruba ta un placer. 
Mi ta priminti pa haci mi maximo esfuerso pa Aruba keda cu e corona.” 

E evento lo wordo pasa via internet. Nos ta desea Isamae tur clase di exito 
na El Salvador. 

